તેજસ્વી વિદ્યાર્થીઓનો ઉત્સાહ વધારવા માટેના કાર્યક્રમનું આયોજન માણસા બીઆરસી ભવન ખાતે કરવામાં આવ્યુ હતું. જેમાં જિલ્લા શિક્ષણ સમિતિ ચેરમેન ગીતાબેન પટેલ, સમિતિના સભ્ય ભાવિનસિંહ રાઠોડ, બાબુભાઇ પરમાર, ઇન્ચાર્જ તાલુકા વિકાસ અધિકારી પરમાર, પ્રાથમિક શિક્ષણ અધિકારી ધર્મેન્દ્ર રાઠોડ અને બીઆરસી કો-ઓર્ડીનેટર સતીશ પરમાર સહિતના અગ્રણીઓ હાજર રહ્યા હતાં. આ પ્રસંગે હાજર રહેલા અગ્રણીઓના હસ્તે છાત્રોને ઇનામ આપવામાં આવ્યા હતાં. કાર્યક્રમનું સંચાલન સંજયભાઈ દ્વારા કરવામાં આવ્યું હતું.